இது, முதல்வர் எடப்பாடி பழனிசாமி, துணை முதல்வர் ஓ.பன்னீர்செல்வம் தரப்பினருக்குச் சிக்கலை ஏற்படுத்த வாய்ப்புள்ளது. தொடர்ந்து, தினகரன், சட்ட நிபுணர்களுடன் கலந்து ஆலோசனை நடத்தியுள்ளார். அப்போது, 'அ.தி.மு.க அம்மா அணியின் தற்காலிகப் பொதுச் செயலாளராக சசிகலா இதுவரை இருக்கிறார். அவரது நியமன விவகாரத்தில், தேர்தல் ஆணையமும் நீதிமன்றமும் எந்த முடிவையும் அறிவிக்கவில்லை. அதற்குள் அவசரப்பட்டு, எடப்பாடி பழனிசாமி, ஓ.பன்னீர்செல்வம் தரப்பினர் பொதுக்குழுவைக் கூட்டி, சசிகலாவின் நியமனம் செல்லாது என்று தீர்மானம் நிறைவேற்றியிருக்கிறார்கள். இது, அ.தி.மு.க சட்ட விதிக்கு எதிரானது. எனவே, அ.தி.மு.க அம்மா அணி சார்பில் பொதுக்குழுக் கூட்டம் நடத்தி, தீர்மானத்தைத் தேர்தல் ஆணையத்திடம் சமர்ப்பிப்போம்' என்று விவாதிக்கப்பட்டதாகத் தகவல்கள் வெளியாகியுள்ளன.